ભગવાનશ્રી ઋષભદેવજીએ રાજ્યાસને આવી સૌ પ્રથમ રાજ્યવ્યાપી શિક્ષણની વ્યવસ્થા કરી. પૃથ્વીએ પ્રથમવાર રાજારૂપમાં સાક્ષાત્‌ વિષ્ણુને પ્રાપ્ત કરેલા. તેણે પોતાના તમામ ભંડાર ખોલી નાખ્યા. ઋષભદેવના રાજ્યમાં સ્વર્ગથી ચડીયાતી હરિયાળી ક્રાંતિ સર્જાણી. ઈન્દ્રએ સ્વર્ગની ગરિમાને જાળવવા વૃષ્ટિ બંધ કરી, પણ પૃથ્વીની ક્રાંતિ અક્ષુણ્ણ રહી ત્યારે મહારાજ ઋષભદેવ પાસે ક્ષમા માંગીને સ્વકન્યા જયંતિને અર્પણ કરી.